Plan upravljanja istraživačkim podacima

|  |  |  |
| --- | --- | --- |
| Opće informacije | | |
|  | Ime i prezime predlagatelja | Ivana Tucaković |
|  | Matična organizacija | Institut Ruđer Bošković |
|  | Naziv projekta | Radionuklidi u dječjoj hrani i razvoj metoda za određivanje njihovih niskih aktivnosti |
|  | Upravitelj podacima | Ivana Tucaković, ivana.tucakovic@irb.hr |
| 1. | Prikupljanje podataka i dokumentacija | |
|  | Koje ćete podatke prikupljati, obrađivati, stvarati ili se ponovno njima koristiti? (navedite format, vrstu i opseg podataka) | Istraživanjem će se prikupljati podaci u formatu koji se dobivaju izravno s instrumenata. Za gama spektrometrijska mjerenja prikupljaju se podaci u *cnf* formatu, za mjerenja beta aktivnosti podaci ostaju sačuvani unutar batch broja mjerenja softwarea iLink vezanog za instrument te se ispisuju u *rpt* formi. Mjerenja s tekućinskih scintilacijskih brojača pohranjuju se u *Spectrum* obliku. Izlisti mjerenja printaju se ili čuvaju u *rtf, rpt* ili *pdf* obliku te se potrebni podaci za daljnje izračune prenose u excel tablice tj čuvaju u *xls* formatu. |
|  | Kako će se podaci prikupljati, obrađivati ili stvarati? (ukratko navedite metodologiju i procese osiguranja kvalitete te načine organiziranja podataka) | Mjerenja se provode u Laboratoriju za radioekologiju IRB-a koji se koristi metodama koje su akreditirane pri Hrvatskoj akreditacijskoj agenciji (HAA) prema normi HR EN ISO 17025. Podacima prikupljenim projektom također se manipulira prema praksi rada u sustavu kvalitete. Uzorcima se dodjeljuju oznake, koje se pridružuju i oznakama mjerenja. Instrumenti se redovito prate kontrolnim kartama, umjeravaju te se sudjeluje u međulaboratorijskim usporedbama. |
|  | Koju ćete dokumentaciju i metapodatke ustupiti osim podataka? (navedite koje su informacije potrebne korisnicima kako bi mogli čitati i interpretirati podatke u budućnosti te koji će se standardi koristiti pri tumačenju podataka) | Gdje god je moguće, podaci će već sadržavati informacije potrebne za interpretaciju. U suprotnom, ustupit će se dokumenti sa potrebnim pojedinostima analiza i mjerenja kako bi se osigurala sljedivost od prikupljanja uzoraka do konačnih rezultata. |
| 2. | Pravna i sigurnosna pitanja | |
|  | Jeste li ograničeni sporazumom o povjerljivosti? Imate li potrebna dopuštenja za prikupljanje, obradu, čuvanje i dijeljenje podataka? Jesu li osobe čiji se podaci pohranjuju informirani o tome i jesu li dali privolu? Kojim ćete se metodama koristiti u svrhu zaštite osjetljivih podataka (GDPR - posebne kategorije osobnih podataka)? | Pri izvedbi ovog projekta neće se kršiti etička načela. |
|  | Kako će se regulirati pristup podacima i njihova sigurnost? Koji su potencijalni rizici koje treba uzeti u obzir? Kako ćete osigurati sigurnost pohrane osjetljivih podataka? | Podaci u Laboratoriju u kojem se provode mjerenja ovog projekta zaštićeni su kontroliranim ulazom u prostorije Laboratorija te lozinkama za ulaz u računala djelatnika. Podaci se čuvaju na zaštićenoj internoj mreži Laboratorija u datotekama s kontroliranim pristupom. |
|  | Kako ćete upravljati zaštitom autorskih prava i intelektualnog vlasništva? Tko će biti vlasnik podataka? Koje će se licencije primjenjivati na podatke? Koja će se ograničenja primjenjivati na ponovnu uporabu osobnih podataka? | Ne očekuje se da će rezultati istraživanja dovesti do patenta te pitanja autorskih prava i intelektualnog vlasništva nisu primjenjiva. |
| 3. | Pohrana i čuvanje podataka | |
|  | Kako će podaci biti pohranjeni i kako će biti napravljena sigurnosna kopija podataka (*backup*) tijekom istraživanja? Koji su kapaciteti čuvanja podataka kojim raspolažete? Kojim se procedurama koristite za sigurnosnu kopiju (*backup*)? | Podaci se čuvaju na zaštićenoj internoj mreži Laboratorija u datotekama s kontroliranim pristupom, te se na dnevnoj bazi vrši backup podataka na dodatnom računalu, a jednom mjesečno i dodatna kopija svih podataka na vanjski hard disk. |
|  | Koji je vaš plan čuvanja podataka? U kojim će se formatima čuvati? | Podaci se planiraju čuvati trajno u formatima sirovih podataka (cnf, rtf, Spectrum) te produciranim izlistima (pdf, rpt) i proračunima (xls). |
| 4. | Dijeljenje i ponovna uporaba podataka | |
|  | Kako i gdje će se podaci dijeliti? Na kojem repozitoriju planirate dijeliti podatke? Kako će potencijalni korisnici doznati za podatke? | Podaci neće biti javno dostupni, već će biti dostupni i poslani na upit. Ukoliko se dio podataka po objavi odluči javno podijeliti s obzirom na moguće upite, podijelit će se putem institucijskog repozitorija Instituta Ruđer Bošković FULIR uspostavljenog u nacionalnom sustavu DABAR |
|  | Ako postoje podaci koji se ne smiju dijeliti (prijavitelji vezani zakonskim, etičkim, autorskim pravila, povjerljivošću i sl.), pojasnite razloge ograničenja. | Nije primjenjivo. |
|  | Potvrdite da ćete se koristiti digitalnim repozitorijem koji je u skladu s načelima *FAIR-a*. | Potvrđujem. |
|  | Potvrdite da ćete se koristiti digitalnim repozitorijem koji održava neprofitna organizacija (ako ne, objasnite zašto ne možete dijeliti podatke na digitalnom repozitoriju koji nije komercijalan). | Potvrđujem. |

Ref:

[1] Celjak, D., Dorotić Malič, I., Matijević, M., Poljak, Lj., Posavec K. i Turk, I.: „Istraživački podaci - što s njima?“ [Istraživački podaci - što s njima? : priručnik o upravljanju istraživačkim podacima | Digitalni repozitorij Srca (unizg.hr)](https://repozitorij.srce.unizg.hr/islandora/object/srce:327)